|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 42 62, 487 46 02  ounz@vojvodina.gov.rs | | |
|  | KLASA: 128-451-85/2018-01 | DATUM: 12. veljače 2018. godine |

Na temelju članka 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u oblasti osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini («Službeni list APV“, broj 14/15 i 10/17), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2018. godinu („Službeni list APV“, br. 57/17), Pokrajinsko tajništvo za obrazovanje, propise, upravu i nacionalne manjine - nacionalne zajednice (u daljem tekstu: Tajništvo) raspisuje

**NATJEČAJ ZA REGRESIRANJE PRIJEVOZA UČENIKA SREDNJIH ŠKOLA**

**NA TERITORIJU AP VOJVODINE**

**ZA 2018. GODINU**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2018. godinu na posebnom razdjelu Tajništva za regresiranje prijevoza učenika srednjih škola u AP Vojvodini za 2018. godinu od **182.000.000,00 dinara**. Sredstva su namijenjena za troškove prijevoza učenika srednjih škola koji svakodnevno putuju od mjesta stanovanja do škole i nazad.

**USLOVI NATJEČAJA**

*1. Podnositelji prijave*

Korisnici koji imaju pravo da sudjeluju u raspodjeli sredstava su općine i gradovi na teritoriju Autonomne Pokrajine Vojvodine.

*2. Kriteriji raspodjele sredstava*

Kriteriji raspodjele sredstava po Pravilniku o uvjetima regresiranja prijevoza učenika srednjih škola u AP Vojvodini su:

* broj učenika srednjih škola s područja općine ili grada koji svakodnevno putuju od mjesta stanovanja do škole,
* relacije putovanja,
* stupanj razvijenosti općine ili grada u Autonomnoj Pokrajini Vojvodini, utvrđen aktom Vlade Republike Srbije i
* mogućnosti financiranja iz općinskog/gradskog proračuna.

**NAČIN PODNOŠENJA PRIJAVE**

Prijave za dodjelu sredstava podnose se na jedinstvenom natječajnom obrascu Tajništva (s privicima). Kompletna natječajna dokumentacija može se preuzeti od **12. veljače**  **2018. godine** na web adresi Tajništva: [**www.puma.vojvodina.gov.rs**](http://www.puma.vojvodina.gov.rs/)

*Podnositelj prijave, uz Prijavu, treba priložiti:*

* Privitak br. 1 i 1a - Tablice o kalkulacijama troškova prijevoza učenika srednjih škola s cjenicima mjesečnih đačkih karata,
* Privitak br. 2 - Tablica s osnovnim podacima u vezi regresiranja prijevoza učenika srednjih škola,
* Privitak br. 3 - Spisak učenika-putnika srednjih škola u međugradskom prometu u školskoj 2017/2018 godini na području općine/grada,
* Privitak br. 4 - Financijski plan regresiranja prijevoza učenika srednjih škola u općini/gradu (procjena potrebnih sredstava za 2018. godinu) i
* Privitak br. 5 - Preslika potvrde o poreznom identifikacijskom broju.

Prijave se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine - nacionalne zajednice sa naznakom ''Za natječaj - regresiranje prijevoza učenika srednjih škola'', Bulevar Mihajla Pupina 16, 21000 Novi Sad ili se podnose osobno, predajom u pisarnici pokrajinskih tijela uprave u Novom Sadu (u prizemlju zgrade Pokrajinske vlade).

**Rok za podnošenje prijava na Natječaj je 9. ožujka 2018. godine.**

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije odnosno za dodjelu sredstava odrediti ispunjenje potrebnih uvjeta.

Nepravodobne ili nepotpune prijave neće biti razmatrane.

Rezultati natječaja će se objaviti na internet stranici Tajništva.

**Dodatne informacije u vezi s Natječajem mogu se dobiti u Tajništvu na telefon**

**021/487 42 62 i 487 46 02**

POKRAJINSKI TAJNIK

Mihály Nyilas